
hanchu pa abo 
smal pa mi ta lei di 
trèktòr 


Miss Petite & Preteen Hispanoamerica 2023 a yega Boneiru 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Kaylee Winklar i Irlenska Martinus a regresá Boneiru djabièrnè 11 di ougùstùs den oranan di mèrdia. E dos hóbennan a bai ku e títulonan 
máksimo di Miss Preteen i Miss Petite Hispanoamerica 2023. BIATA Foundation, bou di mando di Jhonrick Anthony, ta wak bèk satisfecho riba 
prestashon i logro di e kandidatanan. Diputado Jolinda Craane tambe tabata presente pa risibí e reinanan. 


HOPI INFRAKSHON DI TRÁFIKO 


Píldora ku mata kanser kla pa tèst den 
ser humano 
PAG 6 
Solamente hende nasé ‘muhé’ por partisipá den Miss Universo Italia 
PAG 4 

Pronóstiko di 
tempu pa Boneiru 


Djabièrnè 11 te Djasabra 12 Ougùstùs 2023 
Periodo ku solo i mañan chèns pa algun áwaseru 


Tin periodo ku solo, mañan por tin algun áwaseru. E tempera- 
tura máksimo lo ta aproksimadamente 33°C, e temperatura 
mínimo mas o ménos 28°C. E bientu ost ta moderá te basta 
fuerte, forsa 4-5. 


Altura di ola: aproksimadamente 1.5-2.0 m (5-7 pia) 


* Altura di ola válido pa laman grandi 


Miss Preteen i Petite a yega Boneiru 


K R A L E N D I J K - 
-Djabièrnè 11 di ougùstùs, 
un fecha históriko pa Bo- 
neiru, yegada di MISS 
PRETEEN & MISS PE- 
TITE ku nan a bai kuné for 
di e sertámen di Miss and 
Mister Hispanoamerica In- 
ternacional na Repúblika 
Dominikana. Miss Pre Teen 
a bai pa Kaylee Winklar i 
Miss Petite Irlenska Marti- 
nus 


Na nan yegada diputado 
Jolinda Craane a entrega 
ámbos un bòshi di or i a 
bisa: “Nos tin ku konsiderá 
e kosnan aki, pasobra ta kos 
ku ta saka e bandera di Bo- 
neiru den publisidat. Mi ta 
kere tin diferente aktividat, 
ku ta yuda pa e hende di 
Boneiru, bai saka kara den 
eksterior. Mi ta kontentu 
ku e logro di e misnan.” 
Johnrick Anthony kende ta 


presidente di BIATA Foun- 
datio 
“Nos a traha hopi duru, 
bon preparashon, hopi kos 
a pasa pero nos a logra. 
Nos a bai komo Boneiru. 
Hopi disiplina a pone ku 
Boneiru a logra. Kada bía 
ku nos bai den eksterior, mi 
ta eksperensiá kosnan nobo 
ku ta yuda den e mundu di 
beyesa pa mas logro. Pabi- 
en Boneiru.” 

HOPI INFRAKSHON DI TRÁFIKO 


Bakery minimarket la tres maria 
ta buska 
-2 Bakker 
Pa mas informashon yama na telefòn 


701-1305 


KRALENDIJK- 
Ape- 
sar ku outoridatnan ta keda 
enfatisá ku kada usuario di 
nos kareteranan ta, respon- 
sabel pa un tráko sigur. 
No opstante esaki por nota 
riba base regular kon per- 
sonanan ta faya ku reglanan 
di tráko. Durante e últi- 
mo kuater dianan Kuerpo 
Polisial Hulanda Karibense 
(KPCN) a registrá vários 
Infrakshon. 
Riba djaweps 10 di 
ougùstùs, banda di 2.30 or 
di mardugá, un ‘Hit & Run’ 
a tuma lugá riba Kaya Lib- 
ertador Simon Bolivar. Un 
outo ku a sali for di e sitio 
di stashoná outo di Jong 
Bonaire i lora banda robes 
den direkshon prohibí, a dal 
den un outo ku a sali for di 
Kaya Hermandad i lora na 
banda drechi pa subi Kaya 
Libertador 
Simon 
Boli- 
var. E shofùr di e outo ku 
a okashoná e aksidente, a 
sigui kore bai. Ta investi- 
gando e kaso. 
Den oranan lat di atardi 
riba djárason 9 di ougùstùs 
a tene un kòntròl di tráko 
planiá riba Kaminda Dja- 
bou. E kòntròl tabata dirigí 
riba kore ku un plachi di 
number na e bùmper dilanti 
di un outo. Aki un total di 
13 shofùr a haña un prosès- 
ferbal pa motibu ku nan no 
tabatin e plachi di number 
pegá dilanti riba e outo i no 
tabatin esaki huntu ku nan. 
E shofùrnan ku si tabatin e 
plachi di number huntu ku 
nan, a pega esaki ku tairèp 
parti dilanti di e outo. 
Riba 
djamars 
8 
di 
ougùstùs a detené un hòm- 
ber di inisial J.A.J. di 26 aña 
di edat pa maltrato. Riba 29 
di yüli, e sospechoso tabata 
den diskushon ku un otro 


hòmber. Na momentu ku e 
víktima tabata bandoná e 
sitio, e sospechoso a push’é 
for di un baiskel di kua el a 
kai i resultá heridá. Inves- 
tigashon den e kaso ta an- 
dando. 
Riba 
djamars 
8 
di 
ougùstùs, alrededor di 1 
or di mèrdia, un aksidente 
ku un skuter a tuma lugá 
riba Kaya Internashonal. E 
shofùr a trata den un bògt 
pa desviá pa algun buraku 
riba kaminda di kua el a bai 
resultá riba e banda kontrali 
nèt na momentu ku un ve- 
híkulo tabata aserkando. Pa 
e motibu aki el a spanta i a 
pèrdè kòntròl. Finalmente 
el a resultá den mondi kan- 
tu di kaminda. Ambulans a 
transportá e dama shofùr pa 
hòspital pa tratamentu mé- 
diko. 
Den oranan di mardugá 
riba djamars 8 di ougùstùs, 
un aksidente ku un skuter a 
tuma lugá riba Bulevar Ju- 
lio A. Abraham. Pa motibu- 
nan deskonosí, shofùr di un 
skuter a kai i resultá heridá. 
Ambulans a transportá e 
dama shofùr pa hòspital pa 
tratamentu médiko. A bai 
ku e skuter warda di polis i 
e doño por pasa buska esaki 
na momentu ku por mustra 
un reibeweis bálido i un 
prueba di seguro bálido. 


Alrededor di 9 or di 
mainta, riba djamars 8 di 
ougùstùs, 
‘meldkamer’ 
sentral a haña notikashon 
tokante un aksidente entre 
tres outo ku a tuma lugá na 
e krusada T di Kaya Am- 
sterdam i Kaminda Djabou. 
Un pikòp(1) a bai dal den 
un outo di famia(2). Despu- 
es di e impakto e outo 
di famia a kèntel riba su 


banda riba un otro outo(3). 
Pa e motibu aki e shofùr i 
su pasahero no por a sali 
for di e vehíkulo. P’esei a 
pidi presensia di brantwer i 
a sera e kaya un ratu pa e 
partnernan di kadena por a 
hasi nan trabou. Ambulans 
a transportá ámbos víktima 
pa hòspital pa tratamentu 
médiko. 
Den oranan trempan di 
mainta riba djamars 8 di 
ougùstùs un aksidente a 
tuma lugá riba Kaya Papa 
Cornes. Shofùr di un pikòp 
a deklará ku el a desviá pa 


un kachó i a dal den un palu 
di lus. E shofùr a resultá 
heridá i personal di ambu- 
lans a trat’e na e sitio mes. 
Den oranan di mar- 
dugá riba djabièrnè 11 di 
ougùstùs, a detené un dama 
di inisial P.v.d.M. na altura 
di Plaza Wilhelmina pa 
manehá bou di inuensia di 
alkohòl. E sospechoso a dal 
ku su outo den dos piòn di 
betòn. Despues di kòntròl 
mas aleu a hasi un tèst di 
supla kuné i a konsekuen- 
sia di e resultado, a detené 
i hib’é warda di polis pa un 


análisis di rosea. A bai ku e 
outo warda di polis i a kon- 
ská su reibeweis. 
Riba djadumingu 6 di 
ougùstùs a detené un hòm- 
ber di inisial J.R.T.H di 64 
aña di edat na Kaya Calixta 
pa manehá bou di inuen- 
sia di alkohòl. Despues ku 
‘meldkamer’ sentral a haña 
un notikashon, un pa- 
truya a bai na e sitio. E so- 
spechoso tabata drumí den 
e vehíkulo ku lus sendé, 
mei mei riba kaminda. Na 
momentu ku agentenan a 
aserk’é, a sinti mesora holó 
di alkohòl. Ademas e tabata 
papia ku lenga pisá. A de- 
tené i a hib’é warda di polis 
pa hasi un análisis di rosea. 
A hiba e outo tambe warda 
di polis. Tur kos ta indiká ku 
KPCN no ta hasi wega ku 
siguridat den tráko. Kòn- 
tròlnan di tráko ta sosedé 
riba un base regular. Den e 
dianan tras di lomba a duna 
diferente prosèsferbal pa 
manehá sin dokumentunan 
di Seguro bálido, sin reibe- 
weis bálido, pa tene telefòn 
den man miéntras ta mane- 
há i pa manehá sin faha di 
seguridat i sin hèlm bisti. 

Raymari B.V 
ta buska 
-2 metselaar 
-1 timmerman 


Mas info yama na telefon 782-0119 


Roheco N.V. 
ta buska 
-2 wegenbouw arbeider 
Pa mas informashon yama na telefòn 
796-3008 


K R A L E N D I J K / 
ORANJESTAD E organ- 
isashon di Miss Universe 
Pageant ku un tempu tabata 
propiedat di èks Presidente 
Merikano, Donald Trump, 
ta sigui pasa den kontrover- 
sianan ku ta halando hopi 
atenshon den vários pais 
rònt mundu. Hulanda resi- 
entemente a sakudí mundu 
kompleto na momento ku 
Miss 
Universe 
Holland 


Solamente hende nasé ‘muhé’ por partisipá 
den Miss Universo Italia 


Rikkie Valerie Kolle di 22 
aña, a bira e promé trans- 
género ku a logra korona 
den un evento di beyesa. 
Un desishon ku a hala at- 
enshon di henter mundu i 
ku a haña kritiká, pero na 
mes momento aploudí pa 
e echo ku un persona ku a 
nase maskulino, a transfor- 
má su mes i bira un hende 
muhé. E situashon na Hu- 
landa a pone vários di e or- 


ganisashonnan nashonal di 
vários pais di Miss Univer- 
so, aktua mesora i tuma un 
desishon riba e fenómeno 
aki. 


Italia 
E 
organisashon 
Ital- 
iano tabata un di e promé 
na Europa ku mesora a 
tuma un desishon kambi- 
ando su reglanan pa parti- 
sipashon. Tur kandidato tin 


ku inskribí pa e konkurso di 
beyesa , mester ta un hen- 
de ku a nase komo hende 
muhé. Ku otro palabra no 
ta permití transgénero par- 
tisipá den e evento di Miss 
Universo Italia. E desishon 
a lanta hopi krítika den e 
pais ku a pone ku vários 
grupo a anunsiá ku nan lo 
bai inskribí kandidatonan 
ku ta transgénero pa parti- 
sipá den e evento nashonal 
aki. 


Indonesia 
Na Indonesia e kos a 
bai mas leu. Outoridatnan 
hudisial a inisiá un inves- 
tigashon penal despues ku 
vários kandidata ku a yega 
di partisipá na e evento , a 
denunsia ku a someté nan 
na abuso di aktonan sek- 
sual denigrante violando 
nan derecho di rèspèt komo 
hende. Un di e akusashon- 
nan mas serio ta e echo ku 
tin di e kandidatanan ku a 


partisipá na Miss Universo 
Indonesia, ta mustra ku a 
obligá nan aparesé dilanti 
di un komishon di kontròl 
ku mester a kontrolá kual- 
kier tipo di kos straño na 
kurpa di e kandidatanan 
i ku nan mester a aparesé 
solamente ku karson dja- 
bou i pechu afó. A kontrolá 
tambe si e hóbennan taba- 
tin muchu selulitis. Fuera 
di esaki tin algun kandidata 
ku a entrega keho ku asta 
a pidi pa den nan karson 
djabou i ku pechu afó, nan 
mester a para tambe pia 
habri. Segun Miss Universe 
Indonesia saliente Maria 
Harfanti, ta normal ku pa e 
evento ta hasi loke ta yama 
“bodychecks” pero ku nun- 
ka den e aña ku el a parti- 
sipá, a solisitá na e grupo di 
partisipantenan ku nan tin 
ku kita nan paña. E di 73 
edishon di Miss Universo, 
lo tuma lugá e aña aki na El 
Salvador 


KRALENDIJK 
-- 
ACE Foundation ta intro- 
dusí ‘ACE Tweens Club’, 
kual ta konsistí di hóben- 
nan entre 10 pa 15 aña. 
E hóbennan akí ta bai ta 
aktivo durante henter aña. 
partisipando den dife- 
rente proyekto i aktividat- 
nan ku tin komo meta pa 
laga hóbennan demostrá i 
desaroyá nan talentonan 
artístiko i tambe nan edu- 
kashon kultural. 
Biniendo huntu 3 biá 
pa siman, e hóbennan 
ta haña oportunidat pa 
praktiká i desaroyá nan 
pashon pa medio di lès- 
nan ku nan ta risibí serka 
diferente coach di dis- 


Pa aña eskolar nobo 
ACE Foundation ta introdusí ‘ACE Tweens Club’ 


iplinanan manera baile, 
músika, aktuashon, arte 
visual i muchu mas. 
Tambe durante aña nan 
ta risibí diferente tayer ku 
tambe ta añadí na nan ko- 
nosementu general. 
Aktualmente 
‘ACE 
Tweens Club’ a kaba 
di habri e inskripshon 
nobo pa e aña eskolar di 
2023/2024, ku espasio pa 
un total di 15 hóben di 
edat di entre 10 pa 15 aña. 
Inskripshon ta habrí te ku 
dia 25 di ougùstùs pa ran- 
ka sali mesora ku e promé 
enkuentro ku mayor dia 
28 di ougùstùs i pa dia 1 
di sèptèmber ta ranka sali 
ku e promé lèsnan. 


E promé proyekto pa 
‘ACE Tweens Club’ ta 
‘ACE-WOOD’. E meta 
ku e proyekto ta pa kon- 
sientisá e hóbennan riba 
e importansia di respon- 
sabilidat, fokùs, determi- 
nashon i disiplina i tambe 
tur loke ta nesesario pa 
nan por yega na éksito. 
Pa inskribí òf pa mas 
informashon, tuma kon- 
takto ku ACE Foundation 
via di number di telefòn 
+599790-0155, Facebook 
ACE Bonaire, òf e-mail 
acesbonaire@gmail.com. 
Ta tuma inskripshon for 
di awor te 25 di ougùstùs. 

KRALENDIJK – Insti- 
tuto Deportivo Indebon ta 
trahando duru riba e waf 
otante (oating pier) den 
laman na altura di Parke 
Tului. Pa sòru ku tur hende 
por gosa na un manera seif 
i yen di plaser di e pir, kor- 
dialmente Indebon ta kon- 
sehá pueblo di Boneiru pa 
respetá e siguiente regla- 
nan. 


Públiko 
Waf Flotante ta aksesi- 
bel pa tur hende i tur hende 


Indebon ta pidi koperashon ku uso di 'waf flotante' 


ta permiti pa hasi uso di 
dje. Mucha bou di 15 aña 
por hasi uso di e waf bou di 
guia di un persona adulto. 
Subimentu riba waf ta riba 
riesgo di kada siudadano. 
Indebon/STINAPA no ta 
para responsabel pa kualke 
daño òf aksidente. 


Piskamentu 
Ta prohibí pa piska riba 
e waf ku kualke opheto òf 
artefakto ku por uza pa pis- 
ka kuné. Esaki ta relashoná 
ku higiena, siguridat di lan- 


dadónan i usuarionan. 


Shushi 
Mester 
depositá 
tur 
shushi den e bakinan di 
shushi ku ta destiná pa es- 
aki i pues no riba e waf òf 
den laman. 


Bestia di kas 
No ta permití pa bai ku 
bestia (di kas) riba e waf. 
Esaki ta relashoná ku higie- 
na, siguridat di landadónan 
i usuarionan; 
Ta prohibí pa huma òf 


usa alkohòl i/òf droga riba e 
waf i no ta permití pa mara 
boto na e waf òf krea peli- 
ger pa medio di pasa muchu 
duru òf muchu pegá ku e 
waf ora ta kore boto. 


Emergensia 
Den kaso di peliger di- 
rekto, yama e siguiente 
numbernan di emergen- 


sia: Polis (911), Ambulans 
(912), Warda kosta (913), 
Kuerpo di bombero (919), 
Tanki di dekompreshon 
(133) i Stinapa: +599 6778 
444 (number di pikèt al- 
kansabel for di 06:00 or – 
21:00 or). Pa informashon 
òf reservashon, yama Inde- 
bon na +599 715 5319. 


KRALENDIJK -- Na 
Huisartsenpost tur e klíni- 
kanan di dòkter di kas di 
Boneiru ta traha huntu. 
E sentro ta ofresé den 
oranan di anochi i den 
wikènt, kuido di urgensia 
na momento ku propio 
klínika di dòkter di kas ta 
será. Ku introdukshon di 
e fail elektróniko nobo, 
Huisartsenpost Bonaire ta 
kumpli ku e nesesidat ku 
tin pa un kuido di salub- 
ridat integrá i esiente. 
E fail elektróniko nobo 
Huisartsenpost ta konektá 
ku e fail elektróniko ku ta 
usa kaba na e klínika di 
dòkternan di kas. 
Ku e sistema nobo 
akí e empleado na warda 
por tin akseso na infor- 
mashon médiko impor- 
tante di propio dòkter di 


Huisartsenpost Bonaire ta introdusí 
fail elektróniko nobo 


kas, manera dato di reme- 
di, alergia, resultado, ko- 
munikado for di hòspital. 
Esaki ta fasilitá e dòkter 
di kas na warda pa duna 
e mihó tratamentu posi- 
bel na e pashèntnan ku ta 
bishitá Huisartsenpost. 
E fail elektróniko di 
pashènt ta ofresé un plat- 
aforma sentral kaminda ta 
registrá tur informashon 
médiko relevante na un 
sistema seif i organisá. 
Huisartsenpost 
Bo- 
naire ta enfatisá ku tin 
rekisitonan 
severo 
di 
privasidat vigente pa e 
sistema nobo i pa e em- 
pleadonan ku ta traha ku 
e sistema. Protekshon di 
dato personal di pashènt 
tin e prioridat di mas hal- 
tu. E fail elektróniko di 
pashènt ta kumpli ku tur 


rekisito legal i ta hasi uso 
di teknologia di vigilansia 
avansá pa evitá entrada 
no outorisá na e datonan. 
Empleadonan 
di 
Huisartsenpost a sigui 
kurso spesíko tokante 
privasidat i a rma un 
deklarashon. Den kaso ku 
tin reserva ku e entrada 
na fail médiko na dòkter 
di kas, òf ku tin pregunta 
tokante e sistema, ta invi- 
tá gustosamente pa tuma 
kontakto via info@pcca- 
rib.com. E empleadonan 
ta pará kla pa kontestá 
pregunta. 
Ku e fail elektróniko 
nobo, Huisartsenpost ta 
sigui enfatisá pa mehorá 
kalidat di kuido na bene- 
sio di e pueblo Boneri- 
ano. 


Algun konseho pa aliviá kalor 

Programanan di Bonaire.tv 
TELBO kanal 70 
Flamingo TV kanal 23 



Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia Korsou: Ernest Willems 
13.00 Aki Boneiru: 
Sigfried Molina 
14.00 Herensia Korsou: George Gibbs 


15.30 Puerto Latino: 
Luis Zárraga 
16.00 Herensia: 
Swinda Francisca Mercera 
17.00 Aki Boneiru: 
Classical Music Board Bonaire 
19.00 BAPA: 
Juan Hubert Pikeri 


20.00 Herensia: 
Willem Leopold Frederik Hendrik 
Alexander Moize de Chateleux 
21.00 Aki Boneiru: 
Sigfrido Marchena ,Raymond Bernabela, 
Orlanito Frans 
22.00 Herensia Korsou: 
Rignald Anthony (Palé) Vidal 
23.00 BAPA: 
Josella Chula Martinez 


Djadumingu 13 Ougùstùs 2023 


RENOBASHON DI NOS INTERIOR 


I no sea konforme e mundu aki, ma sea transformá 
pa medio di e renobamentu di boso mente, pa boso 
por komprobá kiko ta e bon i agradabel i perfekto bo- 
luntat di Dios.” Romanonan 12:2(BS) 


Outo a bira bieu? Hinka den saka nobo. Bentana i 
portanan di kas a daña, kambia nan pa nobo di mihó 
kalidat. 
Edat tambe ta subi i esei ta nifiká ku nos tambe ta 
birando bieu òf nèchi bisá; bira grandi. E kurpa físiko, 
esta esun eksterior, tin tur klase di doló: kabes ta 
morde, brasa i pia ta due, preshon i suku ta haltu, 
peso no ke baha. No ta mihó nos hinka e kurpa den i 
saka un nobo? Òf kambia e miembronan ku ta duna 
doló? Si fuera esei tabata posibel! 
Nos no por hinka e kurpa den i saka un nobo, ni nos 
no por kambia nos kurpa eksterior pa un kurpa nobo. 
Loke si por kambia ta e hende interior, e alma. E ta 
nos responsabilidat pa poné esaki den bon relashon 
ku Dios pa dia tras dia e bai renobando. “Pesei nos 
no ta pèrdè ánimo, ma maske nos hende eksterior ta 
degenerá, tòg nos hende interior ta wòrdu renobá dia 
pa dia.” 2 Korintionan 4:16 
E parti di degenerá por zona kruel, ma ta e realidat 
ku segun aña ta bai, e kurpa físiko ta degenerá komo 
resultado di piká. 
E miembro prinsipal di e kurpa, ta e alma. E si tin 
e posibilidat di bai renobando dia pa dia, kada mo- 
mento di nobo i asina un dia alkansá perfekshon, ku 
ta bida eterno. Rekonosé ku bo ta un pekadó i asep- 
tá Hesus komo e úniko Salbador di bo alma i lo bo 
eksperensiá e renobashon diario di e hende interior. 


Bo a komprobá pa bo mes kaba kiko ta e bon i agrad- 
abel i perfekto boluntat di Dios? 


Gilda Beukenboom-Sintjago 
Produkshon PGM 


12.00 Herensia: 
Swinda Francisca Mercera 
13.00 Aki Boneiru: 
Classical Music Board Bonaire 
15.00 BAPA: 
Juan Hubert Pikeri 
16.00 Herensia: 
Willem Leopold Frederik Hendrik 
Alexander Moize de Chateleux 
17.00 Aki Boneiru: 
Sigfrido Marchena ,Raymond Bernabela, 
Orlanito Frans 
18.00 Herensia Korsou: 
Rignald Anthony (Palé) Vidal 
19.00 BAPA: 
Josella Chula Martinez 


20.00 Aktualidat: 
Velli huntu ku Boi 
21.00 Aki Boneiru: 
Kima Karbon 
22.00 Herensia: 
Stanley van Putten i Sandry Emanuel 
23.00 BAPA: 
Johny Leoneta 

KRALENDIJK – Un" 
píldora ku ta mata kanser 
" por bai wòrdu di tèst riba 
ser humano. Sientíkonan 
merikano a bin ta traha 
mas di 20 aña riba e píldo- 
ra. Segun investigadornan, 
e investigashon ta mustra 
ku e píldora por 'destruí' 
tumornan sin afektá sélu- 
lanan sano. Na Merka ta 
hasiendo 
investigashon 
preliminar pa tèst e píldora 
riba ser humano, Sky News 
ta informá. 
"Nos píldora pa mata 
kanser ta manera un tor- 
menta di sneu ku ta sera un 
sentro di aviashon impor- 
tante i ta para tur vuelo ku 
ta drenta i sali di avionnan 
ku ta transportá sélulanan 
kanseroso", profesor Linda 
Malkas, kende a desaroyá 


Despues di 20 aña 
Píldora ku mata kanser kla pa tèst den ser humano 


e medikamentu nobo den e 
último dékadanan, ta bisa. 
E píldora ta dirigí na un 
proteina spesíko, pcna. 
Aunke resultadonan di 
e promé añanan ta promete- 
dor, te awor e investigashon 
a 
demonstrá 
solamente 
ku AOH1996 por dominá 
kresementu di tumor den 
modelonan di sélula i ani- 
mal. E promé fase di prue- 
ba humano ta na kaminda. 
E píldora a demostrá di 
ta efektivo den tratamentu 
di sélulanan di kanser di 
pechu, 
prostat, 
selebre, 
ovario, boka di matris, kur- 
pa i pulmon. Anteriormente 
tabata konsiderá ku no por 
a inuensia Pcna ku niun 
remedi. PCNA e ta un ko- 
faktór den forma di un ren- 
chi di DNA polimerasa. E 


ta Forma un sirkulo rònt di 
e DNA unda tur proteina ta 
envolví 


Si e kanser a desaroyá 
den un órgano òf tehido, 
un tumor maligno ta krese 


for di un grupo di sélula. Ta 
yama esaki tumor sólido. 

**Bo tabata sa ku turtuga blanku gusta komo yer- 
ba di laman. Den nan promé fase di nan bida, tur- 
tuga ta komedónan oportunista. Momentu ku nan 
bira mas grandi, nan kuminda ta kreá mas spesí- 
fiko pa un dieta úniko di kada espesie di laman. 
Turtuga blanku gusta kome riba kama di yerba di 
laman. Kasimente nan no tin otro espesie ku nan 
ta gusta mas. Thalassia testudinum yamá tambe 
yerba di turtuga, ta pasobra turtuga gusta e espe- 
sie akí tambe hopi. 
Bahia di Lac ta un di e lugánan na Boneiru ka- 
minda hopi turtuga blanku ta kome. Den bahia di 
Lac tin un total di sinku espesie di yerba di laman, 
kuater espesie nativo i un espesie invasivo. 
Hopi organisashon ta trahando duru pa restorá i 
protehá kama di yerba di laman den bahia di Lac. 
Turtuga direktamente lo benefisiá for di e protek- 
shon i restorashon di kamanan di yega di laman 
na Boneiru. 


Bon pa bo sa 


KRALENDIJK – Mes- 
ter kibra ku e tabú rònt di 
alimento di pechu na Bo- 
neiru,” spesialista di ali- 
mento di pechu Mariëlle 
Olaya Romero, ta bisa den 
entrevista ku Marit Severi- 
jnse di Ret Karibense. E ta 
ripará ku alimento di pechu 
no tin e norma mas i duna 
alimento via pechu públiko 
ta un tabú. Lo bo mester 
bai tur kaminda ku bo yu 
pa dun’é kuminda, pero 
hendenan ta haña esaki tòg 
algu. 
E luna akí mundial- 
mente ta dediká atenshon 
na alimento di pechu. Ola- 
ya Romero ta organisá un 
evento pa pidi atenshon 
pa esaki i interkambiá di 
eksperensia i idea. “Mas 
grandi bo yu bira, mas tantu 


Tempu pa kibra ku tabú riba alimento di pechu 


por haña algu,” e ta ripará 
a base di storianan ku ma- 
manan na Boneiru. 
Segun Olaya Romero, 
mester kambia algun kos 
na Boneiru. Na promé lugá, 
e ta pleita pa mas infor- 
mashon tokante alimento 
di pechu na mamanan solt- 
ero i dunadónan di ayudo. 
Pasobra aktualmente lásti- 
mamente ainda hopi biá ta 
duna konseho pa kurashá 
alimento di pechu. Tambe 
bou di famia i amigu esaki 
ta sosodé. 


Alimento di pechu na 
trabou 
Tambe 
gustosamente 
Olaya Romero ke mira 
hende muhé haña yudansa 
pa alimento di pechu i ku 
dunadónan di trabou bai 


informá nan trahadónan to- 
kante nan derecho. Huntu 
ku esaki ta konta por ehèm- 
pel un espasio adekuá pa 
pòmp lechi i tempu durante 
trabou pa pòmp lechi. 
“Nunka mi doño di tra- 
bou a informá tokante mi 
derechonan relashoná ku 
pòmp i duna alimento,” 
Alicia Xuan- Krijgsman, 
ta konta. “Danki Dios via 
kursonan di embaraso mi a 
siña ku mi tin derecho riba 
25 porshento di mi tempu 
di trabou pa duna kuminda 
òf pòmp te na momentu ku 
mi yu ta nuebe luna.” 
“Mi dunadó di guia a 
stimulá esaki, pero e fasi- 
lidatnan pa pòmp no tabata 
tei. Kore bai bin kas a bira 
tambe un molèster i ta kos- 
tá mi hopi plaka. P’esei mi 


mes mester tabata kreati- 
vo pa fasilitá mi mes den 
esaki,” Xuan- Krijgsman 
ta bisa. “Un di mi kolega- 
nan por ehèmpel a kologá 
un bòrchi ‘mi ta pòmp, no 
stroba’ i nos a plak esaki na 
bentana.” 
Ilse tambe ta rekonosé 
esaki. “En realidat no tin 
susiente informashon dis- 
ponibel i no ta kla. Mi du- 
nadó di trabou por ehèmpel 
ta di abla Spañó, pues infor- 
mashon tokante derecho na 
trabou pa loke ta trata pòmp 
i duna kuminda via pechu, 
mester ta den mas idioma.” 
“Wardando riba mi tur- 
no na osina di konsulta, 
mi tabata dunando mi yu 
lechi,” Dragana ta konta. 
“Momentu ku mi tabata na 
turno i a lanta para ku e yu 
na mi pechu, tòg a puntrá 
mi pa tapa mi pechu. Mi a 
respetá esaki, pero e tabata 


sí remarkabel. 
Dragana seguidamente a 
haña kòmplimènt pasobra 
ketu bai e ta duna alimento 
di pechu. “Momentu ku mi 
a pensa, straño esaki en re- 
alidat tòg ta normal.” 
Ilse tambe ta rekonosé 
esaki. “Nan a reakshoná un 
tiki asombrá ku mi tabata 
dunando lechi di pechu. 
Pues no den kombinashon 
ku alimento via bòter.” 
E osina di konsulta por 
ta algu mas positivo tokan- 
te alimento di pechu i nan 
mester sa mas tokante esa- 
ki, un mama ku ta preferá 
keda anónimo ta bisa, pa- 
sobra Boneiru ta chikitu. 
“Te ainda mamanan ta haña 
tende ku kada tres ora nan 
mester duna e yu alimento 
i tin biá mi ta tende tambe 
ku pa no duna duna e yu ku- 
minda anochi. Realmente 
no bon konseho pues.” 


KRALENDIJK 
-- 
Bonaire Human Rights 
Organization (BHRO) ta 
invitá medionan di komu- 
nikashon i organisashon- 
nan sosial, gubernamen- 
tal i no gubernamental, 
na un seshon informa- 
tivo ‘BHRO bèk na kas’, 
logronan di e último 495 
dianan pa tur Boneriano 
den tur sektor, sosial, 
ekonómiko, 
polítiko, 
edukashonal i kultural 
E organisashon tin e 
honor pa informá na me- 
dia i organisashonnan 
sosial, gubernamental i 
no gubernamental, riba 
e proseso i logronan di 
Bonaire Human Rights 


Seshon di informashon 
logronan BHRO 
Organization. Ta informá 
entre otro riba atmishon 
komo miembro asosiá 
di CARICOM su Kom- 
ishon 
di 
Reparashon, 
status spesial konsulta- 
tivo di konseho sosial i 
ekonómiko di Nashon- 
nan Uní i BHRO su pre- 
sentashon na Nashonnan 
Uní na e foro permanente 
di hendenan di desenden- 
sia Afrikano i mas. 
Tambe durante e 495 
dianan pafó di Boneiru 
den Amérika Latino, Área 
Karibe i Nashonnan Uní, 
luchando pa derechonan 
di bonerianonan, kon- 
sientisando i buskando 
solidaridat i último desa- 


royo di e status dj e pros- 
eso pa pone Boneiru riba 
lista di teritorionan sin 
propio gobernashon di 
Nashonnan Uní. 
BHRO ta ekstendé un 
invitashon tambe na or- 
ganisashonnan sosial pa 
ta presente na e seshon 
informativo, kaminda ta 
bai kompartí e oportuni- 
datnan i posibilidatnan 
ku ta disponibel pa organ- 
isashonnan di Boneiru na 
Nashonnan Uní. 
E seshon di infor- 
mashon ta tuma lugá 
djaluna 21 ougùstùs pa 
10’or di mainta den sala 
di konferensia di Captain 
Don's Habitat. 

NILO 
Trankilo 


Awe Nilo Trankilo ta 
bai konta bo kon e asuntu 
di pelamentu tabata bai 
den añanan sesenta. Tem- 
pu ku nos tabata mucha 
chikí. Ta ku tur sorto di 
hèrmènt i mashin tabata 
usa pa pela nos. 
Komo mucha nos ta- 
bata wòrdu pelá dor di nos 
tata Alberto (Shon Bubu) 
Emerenciana mes. No ta 
tin kuenta di bai Barber- 
shop di Janshi of Buchi's 
Barbershop pa pela. Bu- 
chi's Barbershop tabata 
keda na n di Kaya Eme- 
renciana, parti patras na 


Pelamentu di ántes 


kas di Buchi. Eiden Buchi 
i Julian, dos ruman, mi 
tionan, tabata pela. 
Ta na kas mes tabata 
pela nos pa spar e sèn. 
Kòrda ku ta ocho yu Shon 
Bubu tabatin pa kria i kada 
dòs plaka tabata konta. 
I kon e pelamentu mes 
tabata bai e tempu ei? 
Awèl, mi tin ku bisa sí ku 
ora di pela yega, kada dos 
siman asina, ku nos mu- 
cha hòmbernan no ta gusta 
masha, ya ku e mashin 
di pela, ku ta funshona 
ku forsa manual i no ta- 
bata di koriente, pero sí 


ta e ‘voorloper’ di e ak- 
tual ‘tondeuse’. E mashin 
manual aki ta ranka bo 
kabei masha hopi mes. Bo 
kueru di kabei ta keda bon 
due despues di un pelá. 
Mira e mashin manual i 
esun eléktriko di awendia 
riba e ilustrashon huntu 
ku e loke mi ta skirbo aki. 
E mashin manual ta fun- 
shoná ku forsa di bo man 
i manera un skèr ta keda 
primié habri i sera i asina e 
djentenan di e mashin par- 
ti ariba i abou ta keda bai i 
bin i ta kòrta e kabei. Pero 
na momentu ku e mashin 
manual no a kòrta e kabei 
ainda i e man ta pusha e 
mashin pa dilanti, ku kon- 
sekuensia ku e kabei ta 
wòrdu ranká di bo kueru 
di kabei i esei ta hasi hopi 
doló. Tabata kuenta di 
pone nos sinta riba un stul 
ku un kaha di batata ariba 
i pela nos mucha hòmber- 
nan un tras di otro. Esaki 
pa nos ta sintá na un hal- 
tura bon pa nos tata por a 
pela nos. Ta e stulnan di 
palu den e kasnan di ántes. 
Esnan rondó asina. E ta- 
bata pues pone un kaha di 
batata di palu i ei riba nos 
ta sinta i e ta pela nos. 
Batata tabata bini ántes 


na kaha di palu i no den 
saku 
manera 
awendia. 
Tabata kuenta di pela nos 
kabes limpi limpi. Nada 
nada di kuenta di saka 
stail. Na kabamentu tabata 
hunta e kabes ku zeta di 
koko. 
Ora ku kaba pela, pa 
saka e rant di kabei, mi 
tata tabata yena e pòmp di 
awa ei ku awa i poko Gla- 
cial aden i ta spùit muha e 
rant di kabei. Despues e ta 
kue un blet di marka Per- 
sonna e tempu ei i ta saka 
e rant nèchi nèchi. E sa usa 
tambe e nabaha. Segun mi 
e marka di blet ei, Person- 
na, no ta bini mas. 
Tin ora su man ta slep 
i nos ta haña un kòrtá 
tambe. Awèl ta kue Shon 


Bubu ta kue Glacial pone 
riba un pida katuna i pone 
riba e kòrtá i despues e ta 
pasa un tiki zeta di Cana- 
dian ariba. 
Anto awó e kos ta bin. 
Ora ku bo kaba pela, bo 
tin piki di bo kabeinan fo’i 
suela, pasobra e ta bisa bo 
ku si bo laga e kabei abou 
i un chuchubi bai kuné pa 
traha su neishi, esei lo hasi 
bo bira loko. 
Ku esei ta bèrdat mi no 
sa, pero komo mucha bo ta 
haña miedu òf sustu ku bo 
ta piki tur kabei meimei di 
e krastènchinan. 
Ta asina nos tabata 
wòrdu pelá pa nos tata 
Shon Bubu ku su mashin 
di pela manual. 


Den desierto na frontera di Tunesia 
Sigur 27 migrante hañá morto 


KRALENDIJK/LIBIA 
– Libia ta informá ku a haña 
sigur 27 migrante morto for 
di otro paisnan den Afrika e 
último dianan den desierto 
serka di e frontera ku Tune- 
sia. A haña ocho migrante 
na bida. 
Den un deklarashon di 
e ministerio Libanes di 
asuntunan interno, ta pará 
ku a deskubrí e kurpanan 
sin bida serka di frontera i 
a manda un tim forénsiko 
na e área. Fotonan serka di 
e informe riba Facebook ta 


mustra kon timnan médiko 
Libanes ta trata migrant- 
enan Afrikano.E komishon 
nashonal di derecho di hen- 
de ta sospechá ku trupanan 
di siguridat di Tunesia ku 
violensia a obligá e migran- 
tenan pa no krusa frontera 
i a laga nan atras den desi- 
erto sin kuminda i sin awa. 
Segun mesun komishon, 
desde yüli a tur obligá mas 
di 750 migrante Afrikano di 
Tunesia fòrsá pa bai Libia. 


Dil Europeo 


Union 
Europeo 
un 
luna pasá a sera un dil ku 
Gobièrnu di Tunesia tokan- 
te e limitashon di e uho 
di migrante pa Union Eu- 
ropeo. Tunesia mester bini 
ku siguridat di frontera mas 
stringente en kambio pa 
invershonnan desde Union 
Europeo. 
Promé Minister demis- 
honario Mark Rutte a bisa 
ku Union Europeo mes- 
ter mira riba e siguridat 
di derecho humano dor di 
Tunesia. 


E derechonan humano 
akí ketu bai ta bira mas 
pisá den e pais. Presidente 
Kais Saied, kende a yega na 
poder demokrátikamente, a 
hala tur poder den e pais 
pe. A hasi Parlamento lam 


i hopi polítiko di oposis- 
hon, periodista i aktividat, 
ta será. 
Segun Amnesty Inter- 
national, e dil lo okashoná 
hopi sufrimentu pafó di e 
fronteranan di Europa. 

KRALENDIJK 
-- 
Djaluna Terra Mar Muse- 
um tabatin e honor di yama 
bon biní na e grupo di ko- 
munidat Impakto Sosial di 
Partido M21. 
Mientrastantu ta nal- 
isando e trabounan pa un 
eksposishon nobo yamá 
‘Nos Ta’, nan a yuda du- 
nando feedback kritiko riba 
kon pa konektá ku e púb- 
liko lokal mihó. 
Kompañá pa un rekorido 


Impakto Sosial a bishitá Terra Mar Museum 


privá ku hopi humor, Terra 
Mar Museum ta di akuerdo 
ku tekstonan den Museo 
mester ta na Papiamentu 
tambe banda di Ingles. 
Terra Mar Museum ta 
spera di yama henter komu- 
nidat bon biní otro siman 
na e eksposishon nobo. E 
eksposishon ta hasí posibel 
pa Fonds voor Cultuurpar- 
ticipatie i artista kolaboradó 
Delno Tromp. 

Ora bo yu chikitu ta 
yega 66 liber di peso, 
kresementu ta rápido 
ta kuminsá 

K R A L E N D I J K — 
Djaweps 10 di ougùstùs, 
partido polítiko Demokrat 
a selebrá nan 69 aña di 
eksistensia. Atardi 6or, e 
miembronan di direktiva i 
simpatisantenan, a bai na 
e busto di Jul Abraham(†). 
Aya su bisa nietunan di e yu 
mas chikitu, a pone krans i 
despues nan a sigui direk- 
shon pa misa na Antriol. 
Pader Alphonsus Baak, a 
osiá e selebrashon Eu- 
karístiko. Misa tabata kòrá 
kòrá, pader ku stola kòrá, 
sirbidónan ku faha kòrá i 
lèktòr akólito tambe ku su 
faha kòrá. Tur esaki, paso- 
bra tabata esta di Martin 


Mundu mester parse shelu 


Lorenzo. Pues Demokrat 
a sali di bon, un misa kol- 
orido na e koló di partido. 
Pader 
Baak, 
durante 
predikashi: “No ta fásil pa 
hustisia drenta e hende. Ora 
un partido haña hopi voto, 
e mester bai di dilanti pueb- 
lo. Bos di pueblo ta bos di 
Dios. Laga bo reino bini na 
nos. Ta niká, ku boluntat 
di Dios, ta drenta den nos 
i e ta bai guia nos. Mundu 
mester parse shelu. Dios 
ta amor, pues nos tambe ta 
biba den amor.” 
Pader Baak, a konta kon 
el a kore for di Haiti, pa 
skapa su bida. “Na Hulanda 
hopi ta kore pa no drenta 


polítika. Un konseho mi 
tin pa partido Demokrat, 
purba pa tur hende ta inte- 
grá. No separá hende for di 
otro. Den supermarket mi 
ta mira ‘voedselbank’. Esei 
ta un bèrgwensa pa e isla. 
Polítikonan tin ku boga pa 
un chèns nobo pa sobrebibí. 
Na nal, ta bon pa e isla i pa 
nos tur. Tur momentu Clark 
Abraham, ke papia, paso- 
bra e ta bon dokumentá. 
Mester sakudí hende. Hopi 


biaha, despues di elekshon, 
tin hopi triki. Mi tata tambe 
tabata polítiko aya na Hu- 
landa. For di dje, mi a siña 
hustisia. Un kos mi tata a 
siña mi, ora mi pidi sèn e 
ta bisa, no ta duna pa nada. 
Mester tin un bon motibu. 
Van niets kom niets.” 
Na e parti nal di misa 
Pader Baak a bisa: “Mi ta 
na Boneiru i pader Marc, ta 
na Kòrsou na Banda Bou. 
Pader Marc, a bai subi e 


seru mas haltu na Kòr- 
sou, seru San ristoel. 
Despues e siguiente dia el a 
bai landa na e waf pegá ku 
misa. Aya tin masha hopi 
turtuga i pader Marc tabata 
deseá pa landa mei mei di 
nan. E sei a bai bon, te na 
momentu ku el a mira un 
tribon, esei si no tabata ma- 
sha apresiá i pader Marc a 
sali rápido for di laman. E 
ta gosando di Banda Bou.” 

K R A L E N D I J K - 
-Clark Abraham, lider di 
partido Demokrat a bisa 
djaweps 10 di ougùstùs, 
momentu di pone krans 
na busto di Jul Abra- 
ham(†), promé ku a bai 
misa pa e selebrashon di 
69 aña di partido. 
“69 aña Partido De- 
mokrat. Dikon Demokrat 
a lanta, pasobra Jul, ta- 
bata den polítiko promé 
ku esei, pero el a mira 


Demokrat fundá netamente pa e problemanan di awor 
Jammer pafó di gobernashon i no por yuda pueblo 


un otro nesesidat. Spesi- 
almente na Rincon, nèt 
dilanti di e busto di Jul 
Abraham, e kas di famia 
Anthony, einan e partido 
a keda fundá. Jul, huntu 
ku Chiti spiritu Emeren- 
ciana i Nechi Chrestiaan. 
Nan ta e fundadónan mas 
rekonosé, kara di partido. 
Nan a mira e nesesidat 
pa un partido nobo. Un 
di e logronan remarka- 
bel tabata, Penshun gen- 


eral. Dikon tin un busto 
di Jul, na Rincon. Jul, a 
fayesé na edat yòn, i siu- 
dadanonan na Rincon, a 
kolekta sèn i asina a yega 
na konstruí e busto di Jul 
e tempu aya. Puntra bo 
mes kiko un polítiko por 
a hasi den 6 aña. Jul, a 
drenta polítika na 1951, 
lanta partido demokrat 
na 1954 i el a fayesé na 
1960. E pueblo ta bisa, 
Jul a primintí ku si nan 


partido e tempu aya bai 
na mando, nan ta pèrkurá 
pa penshun general. Hopi 
hende a bisa e kos ei ta 
imposibel, promé ku Jul, 
a fayesé, penshon general 
a bira realidat na Bonei- 
ru. Esaki den un periodo. 
Awendia nos ta papia di 
sosial mínimo, problema 
di pobresa, sierto kos no 
tin diskushon. Nesesi- 
dat básiko di un hende, 


no ta kos pa diskutí. 69 
aña despues, si bo pun- 
tra bo mes dikon partido 
Demokrat ta fundá, nos 
ta den mes un bataya di 
69 aña pasá. Mirando ku 
e partido aki no ta den 
gobernashon, esei ta un 
lástima. E partido aki ta 
lantá, pa e problemanan 
ku tin awe, na bienestar 
di e komunidat.” 

Benjamin Nicolaas, konosí pa tur hende komo De Maan, a selebrá su kumpleaño 
djárason. Su famia i hendenan mas yegá tabata presente pa asina selebrá huntu ku 
De Maan su kumpleaño. 
De Maan a selebrá su kumpleaño 


AVIASHON 


BAGDAD – Un Boeing 
737 di Iraqi Airways tabata 
transportá un ber pa Dubai. 
Durante e buelo e bestia a 
pensa su propio plan. 
Iraqi Airways buelo 123 
djabièrnè tabata transportá 
un karga spesial di Bagdad 


Ber ta hui den espasio di ekipahe i Boeing 737 
pa Dubai. E buelo manera 
usual a resultá sin prob- 
lema. Momentu ku e Boe- 
ing a yega Union Emirato 
Árabe i e trahadónan di 
rampa a kuminsá ku e tra- 
bou pa deskargá e avion, a 
resultá ku e ber tabata kana 


lòs den e espasio di karga. 
E pasaheronan por a 
bandoná e avion normal. 
A dura un poko promé ku 
por a saka e bestia for di e 
avion. P’esei a buelo di re- 
greso pa Bagdad a sufri tres 
ora i mei di retraso. 

Tonchi, normalmente mi sa 
di kaso di `hit& run` 
Awèl si, awor polisnan ta 
metí den `hit & walk` 


Boneiru den fin di añanan kuarenta (5) 


Pa: Charles Hellmund 


Charles Ernst Barend HellImund, mihó konosí komo Shon Cha, a nase dia 19 di 
febrüari 1895 na Boneiru. El a muri dia 22 di mart 1952. E tabata kasá ku Maria 
Carmen Boom. Shon Cha tabata yu di Jules Hellmund, un influente komersiante na 
kuminsamentu di e siglo pasá na Boneiru i tambe na Kòrsou. Shon Cha tabata komer- 
siante, polítiko, eskritor, i poeta i tabata enbolbí hopi den e bida sosial di Boneiru. Na 
1947 el a publiká un relato interesante den e buki ‘Oranje en de Zes Parelen’. Den un 
seri BONERIANO ta publiká esaki. 
Desaroyo sosial 
No por nenga ku den 
diferente aspekto e úl- 
timo 50 aña, tambe riba 
tereno sosial, a bini mi- 
horashon na Boneiru. 
Por ehèmpel awor ta 
dediká mas atenshon 
na kuido di enfermonan. 
Sùrnan di Rozendaal a 
kumpra e kas di Rich- 
ard Muskus, Villa Jane, 
pa keda konbertí den un 
hospital, loke pa e tempu 
den kua el a tuma luga 
tabata un mihorashon 
importante pa e isla. 
Masoménos tres aña 
pasá a konstruí un edi- 
fisio di hospital bunita 
i moderno, ku mas es- 
pasio i den kua a in- 
stalá tambe un aparato 
pa saka portret (Rönt- 
gen). Ademas ta duna 
muchanan ku ta bini for 
di famianan ku ménos 
rekurso kuminda na skol. 
Un 
organisashon 
spesial, esta 'De Gouv. 
Van Slobbe Stichting', 
ta traha den e espírítu 
aki, miéntras ku Sùrnan 
di Roosendaal resiente- 


mente a habri un kas pa 
ansiano. 
Awor 
a 
bira 
ku 
doñonan di trabou ta 
obligá pa sigurá nan 
trahadónan kontra des- 
grasia 
i 
enfermedat, 
miéntras ku tin un orde- 
nansa ku ta regla e ora 
durante kua negoshinan 
por keda habrí. E ben- 
tahanan moderno di ra- 
dio-telegrafia, telefonia, 
iluminashon 
eléktriko, 
outo, trùk i oroplanunan 
ku a bini Boneiru den 
kurso di añanan ta duna 
indikashon ku e isla aki 
ta riba e bon kaminda. 
Pronto lo bini tambe 
un sistema di dlstribus- 
hon di awa. Muchanan 
riba buriku. Den añanan 
kuarenta ainda buriku 
tabata un medio di trans- 
porte hopi usá. 


Enseñansa 
Na kuminsamentu di 
e siglo aki tabatin sola- 
mente un skol públiko na 
Playa pa mucha hòmber 
i mucha muhé i un skol 
di sùr, tambe pa ámbos 


sekso, na Rincon. Na 
aña 1914 Fraternan di 
Tilburg a habri un skol pa 
mucha hòmber na Playa, 
miéntras ku despues a 
bini un skol di sùr nobo. 
Un dje deseonan fer- 
viente di e poblashon 
boneriano ta ku pronto 
por bini un skol pa ense- 
ñansa avansá, esta un 
MULO, riba e isla aki, di 
manera ku no ta nesesa- 
rio mas pa manda nos 
muchanan bai studia na 
Kòrsou, loke finansiera- 
mente hopi mayor no por 
karga. 


Kultura i deporte 
Baile 
kompañá 
pa 
tambú ta konosí for di 
antaño na Boneiru. Nan 
ta kanta kantikanan di 
dòbel sentido i ta indiká 
aktonan ku a tuma lugá 
den komunidat. Te asta 
Gezaghebber, 
dòkter, 
doñonan di plantashi i 
komersiantenan no ta 
skapa i nan aktonan 
tambe ta bira ingrediente 
di e kantikanan di tambú 
(barí) aki. 


E 
bailenan 
aki 
ta 
tuma luga den dianan di 
Pasku i Aña Nobo. Na e 
momentu aki sporádika- 
mente e bailenan aki ta 
tuma lugá. Tin tambe 'si- 
madan' ku ta un fiesta di 
kosecha. Maluso di be- 
bida stèrki no ta eksep- 
shon. 
Komo ku mayoria mu- 
cha na edat di 18 aña ta 
bandoná Boneiru, klup- 
nan di deporte no tin un 
eksistensia stabil riba e 
isla. Deporte di futbòl a 
kuminsá ku masha en- 
tusiasmo. Diferente klup 
a lanta den transkurso 
di añanan, ma despues 
di algun aña ta disparsé. 
Klupnan nobo ta lanta, 
pero 
nan 
eksistensia 
tambe ta poko. Na e mo- 
mentu aki tin un klup di 
futbol na Boneiru. 
Tambe for di Kòrsou 
sa bini ekiponan di fut- 
bòl pa hunga kontra Bo- 
neiru, loke ta lanta un 
sierto entusiasmo serka 
e muchanan boneirano. 
Tin tambe ekiponan di 
kòrfbal. Pero e klupnan 
aki tambe tin un bida kor- 
tiku. 
Pa algun aña kaba 
tin un klup di tènis ku su 
propio edifisio, den kua 
kompleho tin tambe e 
teater di Playa. Resiente- 
mente na Rincon tambe 
a establesé un teater 
pa drai sini. Esakinan ta 
duna e pueblo oportuni- 
dat pa mira algu di loke 
ta sosodé den mundu. 


Den Playa tin dife- 
rente botekin kaminda 
tin mesanan di bilyart, ku 
tambe ta un ramo di de- 
porte hopi popular. 


Turismo 
Ounke ku Boneiru di 
e tres islanan ABC ta 
ofresé mas bunitesa di 
naturalesa, no por papia 
di industria di turismo. E 
último tempu aki sinem- 
bargo 
algun 
persona 
influente ku tin bon in- 
tenshonnan pa Boneiru, 
ta hasiendo intento pa 
trese personanan ku tin 
vakansi e isla aki. 
Den Playa ya a lanta 
un par di hotel i ta hür 
'weekendhuis'. 


Fin 
Esaki ta fin di e seri 
skirbí pa Charles (Shon 
Cha) Hellmund den e 
buki ‘Oranje en de zes 
parelen’. Charles Ernst 
Barend 
HellImund 
a 
nase dia 19 di febrüari 
1895 na Boneiru. El a 
muri dia 22 di mart 1952. 
E tabata kasá ku Maria 
Carmen Boom. 
Shon Cha tabata yu 
di Jules Hellmund, un 
influente 
komersiante 
na kuminsamentu di e 
siglo pasá na Boneiru i 
tambe na Kòrsou. Shon 
Cha tabata komersiante, 
polítiko, eskritor, i poeta i 
tabata enbolbí hopi den 
e bida sosial di Boneiru. 

E predikashon di Kristu 
tabata kòrta mes, manera 
spada di dòbel banda. Su 
palabra tabata simplemente 
“sí, sí, no, no”, i nada mas. 
Ta p’esei El a pidi un 
heroísmo ku a sorprendé 
den su tempu i ku ta sor- 
prendé den e di nos. 
Den okashonnan ta sur- 
gi, sin embargo, bosnan ku 
ta insinuá i ta promové un 
sorto di kristianismo di 
segundo klase. Nan ta ko- 
mentá ku ta tur hende ta 
yamá na ser héroe, ku no 
semper por hasi lo mihó, 
ku den okashonnan tin ku 
kontentá bo mes ku un ka- 
minda mei mei, ku ta ek- 
sistí kamindanan ekstremo 
den kua ta apliká e doktri- 
na kristian lo ta eksesivo... 
E moda di papia aki ta 
suponé, konsiente òf 
inkonsientemente, ku lo tin 
un Evangelio pa kristian- 
nan di promé klase (e 


héroenan, esnan ku si por), 
i otro Evangelio pa kris- 
tiannan di segundo klase. 
En realidat, tin únika- 
mente un Evangelio. Eksi- 
gente i maravioso. Kla i 
presis. Yen di forsa di Dios 
ku ta grasia, poder, miser- 
ikòrdia, humildat, manse- 
dumbre. 
Buska otro Evangelio, 
proponé adaptashonnan pa 
kasonan difísil, lo nifiká 
hasi e krus di Kristu bashí 
i pensa segun mundu. E 
palabranan di san Pablo ta 
bal pa tur kristian: 
”Pasobra Kristu no a 
manda mi pa mi batisá 
hende, ma pa prediká e bon 
palabra, sin usa sabiduria 
humano ku su papiá buni- 
ta, pa Kristu su morto riba 
krus pèrdè poder. Pasobra 
e mensahe tokante Kristu 
su morto na krus ta kos di 
loko pa esnan ku ta bai 
pèrdí, ma pa nos ku a keda 


salbá, e ta poder di Dios.” 
(1Kor 1,17 18). 
Sí: nos ku a batisá ta 
konta ku e forsa di Dios for 
di ora ku Kristu a duna su 
sanger pa nos. Ta p’esei nos 
por tur kos (cf. Flp 4,13), 
inkluso loke ta parse 
heroiko. Pasobra no ta bas- 
ta su grasia, pasobra e for- 
sa ta manifestá den e debil- 
idat (cf. 2Kor 12,9), paso- 
bra den situashonnan ku ta 
parse imposibel nos tur 
por haña den Señor un ka- 
minda di speransa. 
No ta eksistí un Evange- 
lio pa kristiannan di segun- 
do klase, ni ta resultá im- 
posibel biba e mandamen- 
tunan. Dios ta ofresé nos 
tur su Amor. For di e forsa 
di e Krus, kualkier ser hu- 
mano por kibra ku situas- 
honnan maha difísil di piká 
i kuminsá na biba segun e 
heroísmo maravioso di fe, 
di speransa i di karidat. 


Tin un Evangelio pa kristiannan 
di segundo klase? 


Outor: Pader Fernando Pascual LC 


Ora mi bisa “mi ta un kristian” 


Ora mi bisa “mi ta un kristian”, Mi no ta gritando ku “Ami 
ta biba limpi”. Mi ta bisa na bos abou “Mi tabata pèrdí, 
pero awor mi a ser haña i pordoná”. 
Ora mi bisa “mi ta un kristian”, Mi no ta papiando di 
esaki ku orguyo. Mi ta konfesando ku ami ta trompeká i ku 
mi tin mester di Kristu pa ser mi guia. 
Ora mi bisa “mi ta un kristian”, Mi no ta purbando di ta 
fuerte. Mi ta profesando ku mi ta debil i mi mester di Su 
forsa pa sigui padilanti. 
Ora mi bisa “mi ta un kristian” , Mi no ta buya di éksito. 
Mi ta atmití ku Ami a faya i mester di Dios pa limpia mi 
desórden. 
Ora mi bisa “mi ta un kristian”, Mi no ta pretendé di ta 
perfekto. Mi defektonan ta demasiado visibel, pero DIOS 
ta kere ku mi tin balor. 
Ora mi bisa “mi ta un kristian”, te ainda mi ta sinti e stek 
di doló. Mi tin mi parti di pena, ta p’esei mi ta invoká Su 
nòmber. 
Ora mi bisa “mi ta un kristian”, Mi no ta mas santu ku 
Abo, Mi ta un simpel pekador ku di un forma o otro a risibí 
e grasia di Dios! 


Bon nos sa ku famia ta e 
skol kaminda yunan ta siña na 
biba den sosiedat, kaminda nan 
ta desaroyá virtutnan ku per- 
mití nan di ser mihó personan- 
an, pa kombibí komo perso- 
nanan den nan komunidat. 
Famia kristian mester ta e lugá 
kaminda yunan ta siña na biba 
komo kristian, kaminda ta de- 
saroyá virtutnan kristian i pa 
biba kristianamente den komu- 
nidat. Si nan no siña hasié na 
kas, ta unda na lo hasié? 


Pa e rason aki, Iglesia ta invitá 
nos pa nos hasi esfuerso 
p’asina ku nos yunan ta siña 
realmente na biba komo kris- 
tian den kas: pa nan sea res- 
petuoso pa otronan, pa nan 
kolaborá ku alegria pa e bon 
di e famia, pa nan kompartí ku 
generosidat loke nan tin i loke 
nan ta, pa nan trata tur nan se- 
mehante kristianamente. 
Laga nos rekordá ku nos tur 
persona ta kreá na imágen i 
semehansa di Dios. Ta p’esei, 
e trato entre tur hende mester 
ta trato di rumannan, ruman- 
nan den Dios. 
Iglesia ta siña nos atraves 


di su doktrina sosial. Kier 
men, atraves di e siñansanan 
ku lo yuda nos biba komo ber- 
dadero kristian: “Mira kon 
nan ta stima!”. 
Si nos ta biba e siñansanan 
i nos ta yuda p’asina ku nos 
yunan ta biba nan, nos lo ta 
kolaborando den konstruks- 
hon di sivilisashon di amor, 
kaminda ta biba e mandamen- 
tu mas importante de Dios: 
“Stima otro manera Ami a 
stima boso”. 


Prinsipio di e dignidat di e 
persona humano 


E promé i mas importante di 
tur ta esaki: 
Rekonosé, respetá i un 
biba ku otro pasobra nos tin 
un dignidat inmenso, pues nos 
tur ta yunan di Dios, kreá na 
su imágen i semehansa. 
Nos tur ser humano ta ko- 
mpartí e dignidat aki. Nos tur 
meresé ser respetá. Akaso un 
persona tiende derecho di 
ofendé e otro? Señor ta bisa 
nos: “ Stima otro manera 
Ami a stima boso Dikon? Pa- 
sobra E sa ku nos tur ta su 


yunan. Por lo tantu, rèspèt den 
e trato entre un i otro tin di ser 
bibá dia pa dia, den e detay- 
enan di kombibensia familiar i 
sosial: 


· Respetá bo pareha, 
maske e ta pensa diferente. 
· Respetá bo yunan, 
maske nan ta hasi bo nervioso 
i ta terko. 
· Respetá bo mayornan, 
maske e ta kosta bo trabou. 
· Respetá bo suegronan, 
pues nan tambe ta persona. 
· Respetá tur persona ku 
ta sirbi bo: den tienda, e shofùr 
di bùs, e polis, e dòkter, e 
maestro di skol. 
· Respetá esnan ku ta 
ofendé bo, pues Señor a bisa 
nos: “Stima bo enemigunan”. 
Por tantu, tur kristian mester 
respetá dignidat di tur i kada 
un di e personanan ku ta biba 
rondó di dje, kier men, su 
próhimo. Un berdadero kris- 
tian lo ta, esun, apesar di ta 
rabiá, kansá, enfermo, fadá o 
rabiá, ta trata otronan respet- 
uosamente, sin ofendé i heridá 
nan. 


Algun pasashi ku ta papia di 
dignidat di e persona: 


Génesis 1, 26-31: “Laga nos 
ban traha hende awor na nos 
imáhen i semehansa” 


Doktrina Sosial di Iglesia den famia (1e Parti) 


Outor: Francisco de Paula Cardona Lira 


Mateo 25, 31-45: “Tur kos ku 
boso a hasi pa un di e ru- 
mannan di ménos importan- 
sia aki di Mi, boso a hasié 
pa Mi” 

ARUBA 
HULANDA 


BERGEN OP ZOOM 
– Christo H. di 42 aña di 
Bergen op Zoom, kende 
desde 2015 ta keda buská 
relashoná ku un kaso di 
tiroteo, a keda detené 
djárason anochi na Ma- 
roko. Na 2018 a sentensiá 
H. na 12 aña di prizòn pa 
tira dos hòmber mata du- 
rante un esta di mucha na 
Bergen op Zoom. 
H. a tira e dos hòmber- 
nan di aserka durante un 
pleitu entre mucha den e 
parke di hunga. Segun tes- 
tigunan, e pleitu a originá 
entre yu muhé di e víkti- 
manan i un mucha hòmber 
di e bario. 


Fugitivo ku a tira dos hòmber 
mata detené 
Parse ku e pleitu a kaba 
te na momentu ku H., 
kende konosé e mucha, 
a regresá ku un arma di 
kandela i a tira e dos vík- 
timanan. Ámbos víktima a 
muri, pero desde di e tem- 
pu ei no tabata sa paradero 
di H. 
E hòmber sentensiá a 
resultá riba e isla di detek- 
shon nashonal, un lista ku 
e kriminalnan mas buská. 
Ministerio Públiko a pone 
10 mil euro pa e tep di oro 
ku por kondusí na deten- 
shon di e hòmber, pero 
no mester entregá e sèn, 
pasobra a haña e hòmber, 
Omroep Brabant ta skirbi. 


EEMSHAVEN – Ai- 
nda no ta kla kiko ta bai 
sosodé ku e outonan ku e 
barku Fremantle Highway 
tabata transportá. No por 
deskargá tur e mas di 2700 
outonan kimá. 
Boskalis ta bisa ku un 
parti di e dèknan a smèlt 
ku e outonan. E dèknan ta 
seriamente dañá i no por 


For di Fremantle Highway 
Ainda no tin plan konkreto pa deskargá e outonan 


subi nan, hòmber tòp di 
Boskalis, Peter Berdowski, 
ta bisa. 
Kiko ta bai pasa ku e 
míles di outo ku ta riba e 
dèknan mas abou, ainda no 
ta kla. Segun Berdowski 
parse ku e outonan aki ai- 
nda ta bon. Ekspertonan 
di fabrikantenan di outo ta 
na kaminda pa mira ku tin 


outo ku por deskargá. 
For di inspekshon ante- 
riormente, ya a resultá ku e 
dèknan ariba di e barku ta 
esnan ku a haña mas daño 
dor di e kayente ekstremo. 
E kuater dèknan mas abou 
ainda parse den kondisho- 
nal rasonabel. E kamber di 
mashin di e barku tambe 
ainda ta intakto. 


HINDELOOPEN – E 
parke di fakansi na Hinde- 
loopen kaminda e siman 
akí tabatin un eksploshon, 
ta keda será sigur ainda un 
siman. Esaki manehadó di 
e parke, EuroParcs, a in- 
formá Omrop Fryslân. Des- 
de djárason e parke ta sera 
despues ku un eksploshon a 
destruí un kabaña. E kabaña 
di fakansi tabata nobo i no 


Despues di eksploshon 
Parke di fakansi sigur ainda un siman será 


habitá. Un bisiña a resultá 
heridá. Mesun dia el a sali 
for di hospital i despues di 
sirkunstansianan ta bayen- 
do bon kuné, bosero di Eu- 
roParcs, Yvonne Damho, 
a bisa. Entre tantu a duna 
e tereno liber, pero ainda 
mester limpia hopi promé 
ku vakashonistanan ta bon 
biní. “Bo por imaginá ku 
dor di e impakto hopi ma- 


terial a resultá tur kaminda 
riba e tereno. E kabañanan 
den besindario tambe a ris- 
ibí daño parti pafó, tambe 
ta chèk e otro kabañanan,” 
segun bosero Damho. 
E orígen di e eksploshon 
ainda no ta konosí i reshèr- 
she tékniko ta hasiendo e 


investigashon. E parke ta 
sali for di e punto di bista 
ku ta trata di un insidente. 
Tòg ta tuma e siguridat na 
bista i ta habri te despues 
ku por garantisá e siguridat, 
segun e bosero. 
Na 
momentu 
di 
e 
eksploshon tabata un 20 te 


30 kabaña asina riba e tere- 
no habitá. Huéspetnan ku a 
reservá un kabaña pa otro 
siman, por keda na un otro 
parke. “Ta temporada haltu, 
pero ta na e momentu akí 
ta bayendo bon, Damho. 
Hendenan tin komprenshon 
pa e situashon. 

ARUBA 
KORSOU 


WILLEMSTAD 
-- 
Djárason mèrdia restorant- 
nan di Hucor Holding N.V. 
a hasi entrega di premion- 
an di e kampaña ‘Back to 
school’. Durante shete si- 
man mayornan por a kum- 
pra na KFC, Pizza Hut i 
Subway i skibi e nòmber, 
fam i number di telefòn di 
nan yu, nietu, ihá, subrina 
òf subrino, tras di e bon. 
Di akuerdo ku Surella 
Veeris di Hucor Holding, e 


Hopi entusiasmo pa kampaña ‘Back to school’ 


kampaña tabata aporte na 
komunidat i na mes mo- 
mentu un oportunidat pa 
yama danki na tur famia 
ku a bishitá e restorantnan 
KFC, Pizza Hut i Subway, 
durante fakansi. 
Djaluna último a saka e 
ganadornan i ya pa djára- 
son tur mucha a risibí nan 
premio. Total saka 6 ga- 
nadó, dos pa kada restorant 
i muchanan no mester tin 
miedu mas ma kontinuá 


gosando. 
E premionan tabata real- 
mente atraktivo, kada pak- 
ete a konsistí di 5 unifòrm 
polo ku logo di nan skol 
ariba, a sèt di gym, inkluy- 
endo polo i shòrt ku nan 
logo di skol, 3 jeans, 1 par 
di kèts, 1 tas di lomba i 1 


laptop di Tapirama i tam- 
be wi inkluí pa un aña di 
Digicel. Ta importante pa 
nos pa hasi un tour di nos 
komunidat den nos espa- 
sio nansiero. KF, Pia 
Hut i Subway, ke a yuda 
prinsipalmente esnan ku 
tin’é un poko mas difísil i 


a logra esaki ku e kampa- 
ña dinámiko i ku a resultá 
masha eksitoso. Asina por 
menshoná ku hopi klien- 
te a skirbi nòmber di nan 
bisiña, yu di kolega, òf otro 
muchanan ku ta nana famil- 
iar i di e manera akí yuda 
un otro, Veeris a bisa. 


WILLEMSTAD -- E 
kompania krusero Royal 
Caribbean Cruise Lines a 
disidí pa kambia den 2024 
un krusero, ku tabata bishi- 
tá Kanal di Panamá, den 
un krusero den Karibe ku 


Royal Carribean ta adaptá ruta kanal di Panamá i ta bai Aruba i Kòrsou 


lo bishitá Aruba. E bishita 
èkstra na Aruba i Kòrsou 
anteriormente, no tabata 
riba e programa. Ta trata 
di e barku krusero Rhap- 
sody of the Seas. A pone tur 
pasahero ku a buk kaba na 


altura. 
E plan original di Rhap- 
sody of the Seas tabata pa 
ofresé un krusero di 7 dia, 
ku ta kuminsá i terminá 
na Panamá, pasando den 
Kanal di Panamá. Esaki ta- 


bata un aserkamentu nobo 
pa ofresé un krusero ku ta- 
bata hopi pidí sin ku e mes- 
ter a dura dos siman. 
No a duna un motibu 
spesíko pakiko a anulá e 
idea aki. Un meil di e kom- 
pania ta informá solamente 
ku esaki ta pa mehorá e 
eksperensia di e turista. 
A adaptá e skema di bia- 
he pa e krusero entrante 16 
di mart 2024 pa un krusero 
di 7 dia den e parti sùit di 


Karibe. E barku di 264 me- 
ter largu, ku por karga 2500 
pasahero i 765 miembro 
di tripulante, lo pasa awor 
Aruba i Kòrsou i ademas lo 
para na Cartagena, Colom- 
bia. Pasaheronan ku a buk 
delantá tin tempu te n di 
ougùstùs pa disidí sí nan ta 
bai e krusero ku ta enserá 
Aruba i Kòrsou, òf sí nan 
ta kanselá e biahe, pasobra 
nan deseo original tabata pa 
wak Kanal di Panamá. 


WILLEMSTAD-- Frak- 
shon di PAR ta preokupá pa 
e deklarashonnan públiko 
di Minister di Salubridat 
tokante e kalidat di kuido 
na CMC. Deklarashonnan 
di Minister por dañá e kon- 
ansa den kuido públiko i 
den e profeshonalismo di 
trahadónan di kuido. Frak- 
shon di PAR ta urgi Minis- 
ter pa enfoká riba bienestar 
di pashènt i trahadónan di 
kuido pa medio di diálogo, 
pa asina garantisá trankili- 
dat i kalidat di kuido ku ko- 
munidat ta meresé. 
Un famia den doló ku 
a pèrdè un ser kerí, por 
tin pregunta i asta opinion 
skèrpi riba trato di nan ser 
kerí i ta komprendibel ku 
nan ta buska nan derechi 


Frakshon di PAR 
`Ban dialogá i stòp di kibra konfiansa den kuido. 


via di instansianan manera 
`Medisch 
Tuchtcollege`, 
departamento inspekshon i 
salubridat públiko i Korte 
di Hustisia. 
Sinembargo, pa un Min- 
ister, responsabel pa Salú 
Públiko, kuestioná públika- 
mente kalidat di trabou di 
enfermeronan i trahadónan 
profeshonal den kuido, sin 
ni buska informashon kore- 
kto, ta tacha públikamente 
konansa den kuido púb- 
liko i den e profeshonal- 
ismó di trahadónan den 
kuido. 
Ta bira pió, ora e Min- 
ister sostené públikamente 
deklarashonnan ku ta kues- 
tioná e kuido ku profesho- 
nalnan a duna den periodo 
di COVID-19, insinuando 


ku hendenan a fayesé pa 
otro motibu (falta di kuido) 
i ku tin ku bini un investi- 
gashon. 
Ku otro palabra segun 
e minister profeshonalnan 
lokal a manipulá ku infor- 
mashon òf a duna kuido 
robes na pashèntnan. 
Trahadónan den kuido ta 
traha diariamente bou di un 
preshon enorme. Huntu ku 
esaki, e tenshon ku tin púb- 
likamente entre Gobièrnu i 
CMC a afektá e ambiente di 
trabou den CMC mas tantu. 
Tarea di un Minister di Sa- 
lubridat ta, pa krea un am- 
biente den kua e profesho- 
nal den kuido, por ehersé su 
trabou ku mente mas trankil 
posibel, p’e duna e pashènt 
e kuido ku e meresé. 

ORANJESTAD -- Dia- 
huebs den oranan di mar- 
duga durante patruya, Polis 
di Noord, ta mira un Chev- 
rolet Aveo sospechoso y ta 
duna e chaueur un señal 
pa para. E chaueur di e 
auto no ta respeta e ordo di 
polis y ta primi gasolin pa 
asina huy di e polisnan. 
Mesora polis ta sigui 
e auto, bou sirena y cu 
zwaailicht nan ta bay su 
tras. E chaueur a bay di- 
reccion panort, paso di- 
lanti di Marriott Resort bay 


ORANJESTAD -- Di- 
aranson den oranan di at- 
ardi algun unidad policial 
mester a pura yega Man- 
gel Halto o sea altura di e 
bar cu tin eynan. Informa- 
cionnan tawata keda di un 
pelea formal, cu a bay te 
ariba caminda. Dos homber 


Chauffeur ta bandona auto banda di lama y 
na pia a huy pa polis 


noord y despues a lora den 
e caminda panort di Ritz 
Carlton, direccion di lama 
na altura di Fisherman’s 
Hut, hopi cerca di lama, e 
chaueur y e ocupante a 
baha core bay direccion di 
e hotelnan. 
Door di e scuridad polis- 
nan a perde e dos perso- 
nanan aki for di bista. No 
a keda polis nada otro cu 
consca e auto y asina war- 
da pa mira ken lo bin rec- 
lama e auto aki na Warda di 
Polis. 


Dos detencion y un homber herida despues di pelea formal 


pa un of otro motibo lo a 
bringa cu 1 homber. 
E homber a ricibi bas- 
tante golpi di e dosnan. Na 
yegada di polis e victima a 
conta agentenan su version 
di locual a sosode, esta cu e 
dos homber a dun’e un bati 
basta bon. Debi na e heri- 


danan tawata necesario pidi 
pa un ambulance. 
Na yegada di e ambu- 
lance 
e 
Paramediconan 
mesora a bay atende cu e 


homber y a dun’e e asis- 
tencia medico necesario e 
momento eynan. Pa locual 
ta e dos agresornan, ambos 
a wordo deteni y transporta 


pa warda di polis. 
Polisnan a consca un 
cuchiu cu a wordo haya den 
un Hyundai Accent stacio- 
na eybanda. 


ORANJESTAD - Du- 
rante e siman di Juli 28 pa 
Augustus 7, a tuma luga na 
Medellin, e famoso evento 
anual "Feria de las Flores", 
na unda a participa sr. Rod- 
erich Lopez cu su grupo 
di 
Massive 
Brassband 
Int. Despues cu na 2022, 
e grupo aki a pone Aruba 
su nomber riba tarima in- 
ternacional, tocando den 
parada na Magic Kingdom 
na Orlando Florida, a bay 
Hulanda pa participa na 
zomer carnaval, awor a 
haya e oportunidad pa par- 


Massive brassband ta pone Aruba su nomber riba tarima internacional 


ticipa den e gran evento 
aki na Medellin. "Feria de 
las Flores" ta un evento cu 
a cuminsa na 1957 como 
algo chikito, pero awendia 
ta un di e festivalnan na 
Medellin, mas bishita pa 
turistanan. 
Prome Minister Evelyn 
Wever-Croes a expresa di 
ta sumamente orguyoso di 
sr. Lopez cu su grupo Mas- 
sive Brassband Int, cu na 
mas di un ocacion, a sa di 
pone Aruba su nomber bri- 
ya internacionalmente. E 
orguyo cu nan ta carga di ta 


Arubiano, y ta expresa es- 
aki den cada presentacion, 
ta di admira. Ta notabel cu 
tur participante di Massive 
Brassband Int tin un pasion 
y amor grandi pa loke ta e 
musica di Asambeho, y sa 
di uza esaki pa representa 
nan isla stima dignamente. 
Durante nan bishita na 
Medellin, sr Lopez hunto 
cu sr. Hessen a ricibi di 
señora Silvana Andrea, cu 
ta secretaria di Minister di 
Cultura, un bunita recono- 
cimento pa nan presen- 
tacion impactante. Esaki 


sigur ta un orguyo grandi 
pa nan como representan- 
tenan di e grupo di Asam- 
beho, pero tambe pa tur 
cuidadano di pais Aruba. E 
reconocemento aki ta habri 
posibilidadnan entre Aruba 
y Colombia pa cu arte den 
su totalidad. 
"Masha pabien na sr 
Roderich Lopez y su gru- 
po di Asambeho, Massive 
Brassband Int. cu e bunita 
presentacion na Medellin. 
Aruba ta orguyoso di boso, 
y ta gradici boso pa pro- 
mociona e dushi baranca 


aki na un manera diferente. 
Tur e logronan aki di sr Lo- 
pez y su grupo, ta mustra 
nos, cu soñonan por bira 
realidad, si bo pone tur bo 
esfuerso, pasion y dedica- 
cion den nan. Esaki sigur 
ta loke sr. Lopez a haci pa 
logra e soño grandi di par- 
ticipa cu su banda na vari- 
os eventonan importante, 
rond mundo. E ta yenami 
di orguyo pa sa cu Aruba ta 
conta cu cuidadanonan di e 
caliber aki" Prome Minis- 
ter a expresa. 

PHILIPSBURG – Den 
un kolaborashon remarka- 
bel di komunidat i kom- 
pashon, Minister di Hus- 
tisia, Anna 
Richardson, 
huntu ku Tzu Chi Founda- 
tion, a ekstendé un man di 
yudansa na studiantenan 
realmente den nesesidat ku 
tas i material di skol. 
E inisiativa a bini for di 
un yamada di New Genera- 
tion Foundation pa Minis- 
ter Richardson. Den un 
karta titulá ‘Un gritu pa 
yudansa’, presidente Esther 
Blackman-St. Luce, a kom- 
partí e nesesidat urgente pa 
asistí muchanan i hubentut 
ku ta den nesesidat ku ma- 
terialnan di skol esensial. 
Un investigashon kon- 
dusí na Now Generation 
Foundation dia promé di 
ougùstùs, a revelá e reali- 


Tas ku material di skol pa studiantenan den nesesidat 


dat. Mas di 70 studiante a 
keda sin e hèrmèntnan 
básiko pa inisio di e aña 
eskolar ku a kuminsá 7 di 
ougùstùs. 
Momentu ku Blackman- 
St. Luce a risibí e resultado, 
el a ekspresá su sentido pre- 
okupashon i a kompartí su 
esfuersonan ku otro organ- 
isashonnan pa pidi asisten- 
sia di negoshi i kompani- 
anan. Apesar di su esfuerso 
proaktivo, dia 2 di ougùstùs 
ainda e organisashon no a 
risibí reakshon di e komu- 
nidat empresarial. Mirando 
e situashon urgente, e fun- 
dashon a aserká Minister 
Richardson pa su ayudo. 
Den reakshon di e ya- 
mada pa akshon, Minister 
Richardson a pone su staf 
den akshon i ku esfuerso- 
nan kolektivo e ministerio 


a drenta direktamente den 
kontakto ku Tzu Chi Foun- 
dation. 
Rekonosiendo e urgen- 
sia di e situashon, Tzu Chi 
Foundation, a drenta ak- 
shon. Nan reakshon atmi- 
rabel a kondusí den e pro- 


vishon di mas di shen tas 
di skol, kada unu yená ku 
e materialnan esensial di 
skol. 
Den un gesto di unidat, 
dia 6 di ougùstùs Tzu Chi 
Foundation a invitá Minis- 
ter Richardson pa atendé un 


evento. Durante e evento e 
minister a risibí e donashon 
generoso di tas i material- 
nan di skol, kla ta distribuí 
na e studiantenan identi- 
ká dor di Now Generation 
Foundation. 


PHILIPSBURG – Pro- 
mé Minister i Minister di 
Asuntunan General, Sil- 
vera Jacobs, a bishitá e ar- 
chivonan di Departamentu 
Suministrashon di Infor- 
mashon, DIV, ku ta kuida 


Promé Minister a bishitá archivo 


dokumentonan históriko. 
Esaki ta un departa- 
mentu ku ta tene kuido kui- 
dadoso di e historia di e isla 
dor di mantené nan limpi, 
kontrolá pa klima i medio- 
ambiente. 


Miéntras ku aktualmente 
ta realisando proyektonan 
di digitalisashon a base di 


Gobièrnu, e promé minister 
ta konsiente di e importan- 
sia di e ròl importante ku 


e trahadónan akí ta hunga 
den preservashon di e his- 
toria físiko di Sint Maarten. 

E plan di fakansi di Wedoe a yega su fin. Durante tres siman e muchanan a gosa di e 
plan di fakansi. E organisadónan ta gradisí mayornan pa e konfiansa. E hasié ku hopi 
amor i kariño pa e muchanan. Danki na Flower Garden, Kooyman, Kas di Kuido, 
Luciano, Pizzeria El Punto i Ambulans, pa e guia i e pasenshi ku e muchanan. 
Plan fakansi di Wedoe a finalisá 

bart de boer 


Fuente/Foto: 


Kurpa di kabai di awa ta furá ku un kaska duru, di moda ku e por move solamente pa 
medio di su ala di lomba i pechu. Konsekuensia ta ku e no por landa lihé, loke ta hasié 
un presa fásil pa su enemigunan. Komo protekshon e tin un bon koló di kamuflahe ku 
ta mas o ménos mes koló ku e vèltnan di lima kaminda e ta pasa mayor parti di tempu. 
E ta lora su rabu muskulá rònt di pida lima 
i asina e ta sinta trankil di dje warda animalitu chikí pasa den e koriente di awa pa e 
kome nan. 
Den époka di prokreashon, e kabai di awa machu ta fertilisá webunan di e muhé. 
Despues algu kurioso ta sosodé, e machu ta brui e webunan den un saku manera un 
ploi ku e tin na su barika. Segun e webunan ta desaroyá, e ploi ta parse komo si fuera 
e machu ta na estado. Ora ta nan tempu, e kriaturanan ta sali for di e saku. 
Lamentablemente industria di turismo ta kue kabai di awa i seka nan pa bende komo 
suvenir. Pa e motibu akí diferente sorto di kabai di awa ta aparesé riba e lista di ani- 
malnan ku ta kore peliger di desaparesé pa semper. 
Riba e potrèt un kabai di awa meimei di e takinan di un gorgon.. 


Kabai di awa 


